कंप्यूटर हार्डवेयर और नेटवर्किंग के इंजीनियर्स की जरूरत लगभग हर संस्थान में होती है। इस तरह के कोर्स भी अब काफी एडवांस हो गए हैं। अब सबसे ज्यादा डिमांड चिप लेवल के जानकारों की होती है। इस कोर्स के साथ सैन नेटवर्किंग, सीसीएनए, सीसीएनपी, सीसीआइई के अलावा अब क्लाउड कंप्यूटिंग, रोबोटिक्स आदि की भी ट्रेनिंग दी जाती है। इंडस्ट्री की बदलती जरूरतों के अनुसार कोर्स करने वाले और खुद को अपडेट रखने वाले स्टूडेंट्स को नौकरी मिलने में कोई परेशानी नहीं होती।